Na osnovu Ugovora o saradnji broj 02-49-7333/18 od 19.12.2018. godine potpisanog između Grada Zenica, FB Mont d.o.o. Slovenija i preduzeća Fuel Boss d.o.o. Zenica, u cilju implementacije Projekta „Podrška zapošljavanju u metaloprerađivačkoj industriji u Gradu Zenici u saradnji sa privrednim subjektima iz dijaspore“ koji se implementira u saradnji sa Vladom Švicarske i Razvojnim programom Ujedinjenih nacija (UNDP) u okviru realizacije projekta ''Dijaspora za razvoj'', sufinansiranim od strane Vlade Švicarske, Grad Zenica raspisuje:

### JAVNI POZIV

**za učešće u programu unaprijeđenja kvaliteta radne snage u metaloprerađivačkom sektoru u saradnji sa dijasporom**

 **I**

Projektom je predviđen transfer znanja i tehnologija u specijalističkim metalskim zanimanjima u saradnji sa dijasporom, što za krajnji rezultat treba da ima povećanje konkurentnosti nezaposlenih osoba na lokalnom tržištu rada i povećanje stope zaposlenosti mlade populacije ljudi.

Predstavnici dijaspore će učestvovati direktno u kreiranju programa stručne edukacije za metalska zanimanja i njegovom sprovođenju u okviru privatnog preduzeća Fuel Boss d.o.o. Zenica.

**II**

Program podrazumjeva:

* Sticanje znanja i vještina kroz stručnu obuku za obavljanje složenijih poslova koji su srodni osnovnom zanimanju preduzeća Fuel Boss d.o.o. Zenica;
* Programom stručne obuke obuhvaćeno je zanimanje zavarivača i bravara/cjevara, odnosno zanimanja i tehnologije čiji su nastavni planovi i programi usklađeni sa standardima EU iz ove oblasti;
* Program obuke će biti podijeljen u dva kreirana programa profesionalnog usavršavanja;
* Program obuke će biti organiziran u 4 ciklusa, po 2 mjeseca (ukupno 160 sati);
* Završni ispit će biti organizovan nakon svake pojedinačne obuke, poslije čega će učesnicima biti izdata Potvrda o realizovanoj obuci.

**III**

Pravo učešća imaju:

1. Osobe sa završenom srednjom stručnom spremom;
2. Osobe koja imaju prebivalište na području Grada Zenica.

Kriterij pri odabiru kandidata za osobe:

* Koje se nalaze na evidenciji JU Služba za zapošljavanje Zeničko – dobojskog kantona- Biro rada Zenica;
* Koje imaju diplomu srednje stručne spreme (III stepen) iz oblasti metaloprerade.

**IV**

Planirana sredstva za realizaciju kreiranja i implementiranja programa stručnog usavršavanja zainteresiranih osoba za specijalizirane poslove u oblasti metaloprerađivačke industrije su obezbijeđena kroz fond projekta ''Dijaspora za razvoj'' i istim će biti obuhvaćeno 40 osoba (nezaposlenih i zaposlenih) od kojih će 15 dobiti novo zaposlenje u okviru preduzeća Fuel Boss d.o.o. Zenica, nakon provedenog programa obuke.

**V**

Osobe koje žele učestvovati u ovom programu dužne su:

* Podnijeti aplikaciju u roku predviđenom u Javnom pozivu (aplikacija se može preuzeti na web stranici Grada Zenica, [www.zenica.ba](http://www.zenica.ba) i u Službi za privredu i upravljanje razvojem Grada Zenica, Trg BiH 6, 72 000 Zenica);
* Uz aplikaciju priložiti ovjerenu fotokopiju lične karte ili CIPS prijavu boravka na području Grada Zenica, ne stariju od 6 mjeseci;
* Original ili ovjerenu kopiju diplome o stečenoj srednjoj stručnoj spremi;
* Za nezaposlene osobe - potvrdu da se nalaze na evidenciji JU Služba za zapošljavanje Zeničko – dobojskog kantona - Biro rada Zenica;

**Kandidati koji budu odabrani za obuku morat će dostaviti ljekarsko uvjerenje o sposobnosti za rad.**

**VI**

Javni poziv ostaje otvoren do okončanja III Ciklusa obuke.

Nepotpune i neblagovremene aplikacije neće se uzeti u razmatranje.

**VII**

Aplikacije, sa potrebnom dokumentacijom, podnose se neposredno na protokol Grada Zenica ili preporučeno poštom na adresu:

**GRAD ZENICA**

**„Službu za privredu i upravljanje razvojem Grada Zenica“**

**Trg BiH 6**

**72 000 Zenica**

**Bosna i Hercegovina**

**Prijava na Javni poziv „Podrška zapošljavanju u metaloprerađivačkoj industriji u Gradu Zenici u saradnji sa privrednim subjektima iz dijaspore“ - NE OTVARATI**

Na poleđini koverte obevazeno naznačiti ime i prezime, adresu i kontakt telefon.

Sve dodatne informacije i pojašnjenja u vezi sa Javnim pozivom se mogu dobiti na broj telefona 032/447-693 ili na e-mail masa.skrbic@zenica.ba